П Р О Е К Т ! *ОП1*

**Д О Г О В О Р**

**N: ........……………….**

Днес, ...................2017 год., в гр. Габрово се сключи настоящият договор между:

**ОБЩИНА ГАБРОВО,** с адрес: гр. Габрово - 5300, пл. „Възраждане” № 3, ЕИК 000215630, представлявана от Таня Венкова Христова – кмет на Община Габрово, наричана за краткост **ВЪЗЛОЖИТЕЛ**, от една страна

и

................................, адрес: ........................................................... ЕИК ....................................., представлявано от ..................................................................... – .................., наричан за краткост Изпълнител, от друга страна,

на основание чл.194, ал. 1 от ЗОП, във връзка с проведена процедура за възлагане на обществена поръчка чрез събиране на оферти с обява, с предмет: **Доставка на компютърно оборудване по две обособени позиции** се сключи настоящият договор за изпълнение на

**Обособена позиция №1 ………………………..**

**І. ПРЕДМЕТ НА ДОГОВОРА**

Чл.. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да достави оборудване, съгласно обособена позиция № 1 **Доставка на компютърно оборудване за нуждите на Община Габрово и второстепенни разпоредители с бюджет**

(2) Доставката включва следното оборудване:

Настолен компютър Тип 1 – 30 бр.;

Настолен компютър Тип 2 –1 бр.;

Настолен компютър Тип 3 –1 бр.;

Монитор – 10 бр.;

Преносим компютър – 3 бр.;

Лазерно многофункционално печатащо устройство - 13 бр.;

Скенер – 1 брой.

съгласно техническите спецификации и предложението на изпълнителя, в т.ч.:

- за ОЗ"Спортни имоти" – 1 бр. Преносим компютър

- за ОЗ"Озеленяване" –2 бр. Компютър Тип 1 и 2 бр. монитор

- за ОП "Благоустрояване" – 3 бр. Компютър Тип 1

(3) Качеството на предлаганата техника се доказва със сертификати, декларации или други документи (доказващи качеството) от производителите, неразделна част от документацията, придружаваща доставките.

(4) Всяко изделие в обхвата на поръчката притежава сертификат за цялостното изделие, а не за отделните му компоненти и възли.

(5) Изпълнението на договора включва доставка и гаранционно обслужване на изброената по-горе техника.

(6) Техническите параметри на оборудването са подробно разписани в Предложението за изпълнение на изпълнителя, неразделна част от настоящия договор.

(7) Мястото на изпълнение на доставката е в гр. Габрово, пл. Възраждане 3 Община Габрово.

**II. ЦЕНИ И НАЧИН НА ПЛАЩАНЕ**

Чл. 2. (1) Общата стойност на доставката по чл. 1, ал. 2 от този договор е ............................ (...................................) лева без ДДС или ............................ (...................................) лева с ДДС, в т.ч.

- за ОЗ"Спортни имоти" –............................ (...................................) лева без ДДС или ............................ (...................................) лева с ДДС;

- за ОЗ"Озеленяване" –............................ (...................................) лева без ДДС или ............................ (...................................) лева с ДДС;

- за ОП "Благоустрояване" – ............................ (...................................) лева без ДДС или ............................ (...................................) лева с ДДС.

В общата стойност са включени всички разходи на ИЗПЪЛНИТЕЛЯ по доставката и пускане в експлоатация на техниката.

(2) Доставката се заплаща, съгласно единичната цена за съответните видове и модели оборудване, посочени в ценовата оферта на ИЗПЪЛНИТЕЛЯ - неразделна част от настоящия договор.

Чл. 3. (1) Плащането се извършва по банков път по сметка на ИЗПЪЛНИТЕЛЯ в срок от 30 (тридесет) календарни дни след подписване на приемателно-предавателния протокол по чл. 7, ал. 1 и представяне на фактура от страна на ИЗПЪЛНИТЕЛЯ.

(2) За извършените доставки **изпълнителят** издава оригинални данъчни фактури на всеки от посочените разпоредители с бюджет, със следните данни:

|  |  |  |  |
| --- | --- | --- | --- |
| **Субект** | **Адрес** | **МОЛ** | **ЕИК** |
| Община Габрово | пл. Възраждане №3 | Таня Христова | 000215630 |
| ОЗ Общински спортни имоти | ул."Орловска"111 | Росица Бакърджиева | 0002156300366 |
| ОЗ „Озеленяване“ | Ул. „Станционна“ № 9 | Момчил Дончев | 0002156300435 |
| ОП „Благоустрояване” | бул. „Трети Март” № 53 | Диян Кехайов | 0002156300420 |

**III. СРОК НА ДОГОВОРА**

Чл. 4. (1) Доставката се изпълнява в срок от ............................. календарни дни, считано от датата на подписването му от двете страни.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 5. (1) ИЗПЪЛНИТЕЛЯТ се задължава да достави на ВЪЗЛОЖИТЕЛЯ техника с техническите характеристики за срока и по начина, определени в настоящия договор и офертата на ИЗПЪЛНИТЕЛЯ.

(2) ИЗПЪЛНИТЕЛЯТ се задължава да достави на ВЪЗЛОЖИТЕЛЯ техниката и оборудването в административният адрес на ВЪЗЛОЖИТЕЛЯ.

(3) ИЗПЪЛНИТЕЛЯТ се задължава да предостави оборудването в готовност за експлоатация.

(4) ИЗПЪЛНИТЕЛЯТ се задължава да предаде техниката на ВЪЗЛОЖИТЕЛЯ в състояние, отговарящо на следните изисквания:

а) техниката да е нова;

б) да предаде техниката, като я окомплектова с необходимите експлоатационни документи (гаранционни карти и др.);

в) да представи сертификати, декларации или други документи (доказващи качеството) от производителите.

(5) ИЗПЪЛНИТЕЛЯТ има право да получи цената по договора, съгласно определения начин на плащане.

(6) ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6. (1) ВЪЗЛОЖИТЕЛЯТ се задължава да заплати доставеното оборудване по цени и в срок, посочени в чл. 2 и чл. 3 от настоящия договор.

(2) ВЪЗЛОЖИТЕЛЯТ има право да извършва проверки относно изпълнението на договора.

**VI. ПРЕХВЪРЛЯНЕ НА СОБСТВЕНОСТТА**

Чл. 7. (1) Приемането на доставката и пускането в експлоатация на оборудването се удостоверява с двустранен приемателно-предавателен протокол, подписан от съответните представители на ВЪЗЛОЖИТЕЛЯ и ИЗПЪЛНИТЕЛЯ, след проверка на окомплектовката на доставката и представяне на документите, посочени в чл. 5, ал. 4 от договора.

(2) В случаите, когато при приемането на оборудването бъдат констатирани липси и/или явни недостатъци, констатациите се отразяват в протокол за констатирани липси и/или явни недостатъци, подписан от лицата по чл. 7, ал. 1. В него се посочва срокът, в който ИЗПЪЛНИТЕЛЯТ се задължава да достави липсващите бройки и/или замени бройките с явни недостатъци, като последните се връщат на ИЗПЪЛНИТЕЛЯ.

(3) След изпълнение на задълженията на ИЗПЪЛНИТЕЛЯ по ал. 2, след подписване на приемателно - предавателния протокол по чл. 7, ал. 1 и представяне на фактура, ВЪЗЛОЖИТЕЛЯТ заплаща стойността на конкретната доставка.

(4) Собствеността върху оборудването преминава върху ВЪЗЛОЖИТЕЛЯ от датата на протокола по чл. 7, ал. 1 от този договор.

**VII. ГАРАНЦИОННИ СРОКОВЕ И УСЛОВИЯ**

Чл. 8. (1) Гаранционният срок на оборудването, предмет на настоящия договор е съгласно предложението за изпълнение на ИЗПЪЛНИТЕЛЯ, но не по-малко от посочения в техническата спецификация за всеки вид техника.

(2) ИЗПЪЛНИТЕЛЯТ се задължава да отстранява за своя сметка всички недостатъци и/или повреди, отговарящи на гаранционните условия, възникнали по време на гаранционния срок .

Чл. 9. (1) Срокът за отстраняване на недостатъци и/или повреди в гаранционния срок е от ................. (............) часа, считано от момента на уведомяване. В случаите, когато този срок не може да бъде спазен с оглед характера на недостатъците и/или повредите, същите се описват в двустранен протокол, като се посочва и срокът за отстраняването им.

(2) Уведомлението по горната алинея се извършва от представител на ВЪЗЛОЖИТЕЛЯ, като то се изпраща на ИЗПЪЛНИТЕЛЯ по факс: ................................... или по електронна поща със следния адрес: ...........................................................................................................

Чл. 10. Всички констатирани недостатъци и/или повреди се вписват в сервизен дневник, воден от ВЪЗЛОЖИТЕЛЯ, в който се записва датата и часа на уведомлението, вида на недостатъка и/или повредата, времето на отстраняването им и подписите на двете страни.

**VIII. ГАРАНЦИЯ ЗА ИЗПЪЛНЕНИЕ**

Чл. 11. (1) Гаранцията за изпълнение на договора е 5 % от стойността на договора (без ДДС), представена в една от формите по чл. 111, ал. 5 от ЗОП (парична сума, банкова гаранция или застраховка). Паричната гаранция се внася по сметка на Община Габрово IBAN: ВG52STSA93003305016910 в банка ДСК АД гр.Габрово, BIC код STSABGSF.

(2) Гаранцията за изпълнение или остатъкът от нея след усвоени суми за неустойки се освобождава в срок от 7 (седем) работни дни след изпълнение на цялата доставка и подписване на приемателния протокол по чл. 7, ал. 1 настоящия договор.

(3) Гаранцията за изпълнение се задържа от Възложителя, ако в процеса на неговото изпълнение възникне спор между страните, който е внесен за решаване от компетентен съд.

(4) При неизпълнение на задълженията на ИЗПЪЛНИТЕЛЯ за отстраняване на явни недостатъци и/или липси в срока, посочен в протокола по чл. 7, ал. 2. ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението. За целта след писмено уведомление до ИЗПЪЛНИТЕЛЯ, ВЪЗЛОЖИТЕЛЯТ има право сам да състави констативен протокол с описание на недостатъците и/или липсите и тяхната стойност или стойността за отстраняване на повредата.

В случай, че стойността им е по-голяма от стойността на гаранцията, ИЗПЪЛНИТЕЛЯТ се задължава да възстанови разликата до пълната стойност на недостатъците и/или липсите или стойността за отстраняване на повредата в срок от 7 (седем) работни дни от писменото искане на ВЪЗЛОЖИТЕЛЯ.

**ІX. НЕУСТОЙКИ**

Чл. 12. (1) При забавено изпълнение на задълженията по договора от страна на ИЗПЪЛНИТЕЛЯ същият заплаща на ВЪЗЛОЖИТЕЛЯ неустойка в размер на 0,5 % от стойността на договора за всеки просрочен ден (час за случаите по чл. 9) , но не повече от 10 % от тази сума.

(2) При забавено изпълнение на задълженията по този договор от страна на ИЗПЪЛНИТЕЛЯ, продължило повече от 20 (двадесет) дни, ВЪЗЛОЖИТЕЛЯТ може да прекрати договора с едностранно уведомление, отправено до ИЗПЪЛНИТЕЛЯ, без да дава допълнителен срок за изпълнение, като ИЗПЪЛНИТЕЛЯТ дължи неустойка за пълно неизпълнение на договора в размер на 10 % от цената на договора.

(3) ВЪЗЛОЖИТЕЛЯТ може да претендира за претърпени вреди и пропуснати ползи по общия ред, в случай, че превишават размера на предвидените неустойки.

(4) При забава на плащане от страна на Възложителя, същият дължи на Изпълнителя неустойка в размер на законната лихва върху фактурната стойност за всеки просрочен ден.

(5) Изпълнителят дължи неустойка в размера по ал. 2 при неизпълнение на задълженията по чл. 14 (7) от р-л ХІ на настоящия договор.

**X. ПРЕКРАТЯВАНЕ НА ДОГОВОРА**

Чл. 13. (1) Настоящият договор се прекратява при следните хипотези:

1. 1. с изпълнение на задълженията на страните по него.

1.2. по взаимно съгласие между страните, изразено в писмена форма.

1.3. при виновно неизпълнение на задълженията на една от страните по договора - с 10 – дневно писмено предизвестие от изправната до неизправната страна.

(2) Възложителят може да прекрати договора без предизвестие, когато Изпълнителят:

1. забави изпълнението на задълженията си по договора с повече от 20 кал. дни

2. не отстрани в разумен срок, определен от Възложителя, констатирани недостатъци.

3. не изпълни точно някое от задълженията си по договора.

4. бъде обявен в неплатежоспособност или когато бъде открита процедура за обявяване в несъстоятелност или ликвидация.

**ХІ. ЗАКЛЮЧИТЕЛНИ РАЗПОРЕДБИ**

Чл. 14. (1) Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, както и стачки, саботаж, бунтове, граждански вълнения, състояние на война, ембарго и др.

(2) Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок от 7 (седем) работни дни писмено да извести другата страна за възникването на това обстоятелство и за евентуалните последствия от него. В случай, че не изпрати никакво известие, страната дължи обезщетение за щетите от това.

(3) За целите на настоящия договор уведомяването на **ИЗПЪЛНИТЕЛЯ** се извършва писмено по факс: ...................................; ел. поща: .............................; или с препоръчано писмо на адрес: ……………………………………………………………

(4) Уведомяването на **ВЪЗЛОЖИТЕЛЯ** се извършва писмено по факс: 066/ 809371; ел. поща: ..................................; или с препоръчано писмо на адрес: гр. Габрово, пл. Възраждане 3.

(5) Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд.

(6) За неуредените в този договор въпроси се прилагат разпоредбите на действащото българско законодателство.

(7) Всяка от страните по този договор се задължава да не разпространява информация за другата страна, станала и известна при или по повод сключването и изпълнението на този договор

Настоящият договор се състави и подписа в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от този договор са:

1. Технически спецификации;

2. Предложение за изпълнение на ИЗПЪЛНИТЕЛЯ;

3. Ценова оферта на ИЗПЪЛНИТЕЛЯ

**ВЪЗЛОЖИТЕЛ: ИЗПЪЛНИТЕЛ**:

**ТАНЯ ХРИСТОВА …………………………………**

*Кмет на Община Габрово*

.........................................

*Главен счетоводител*

............................................

*Юрисконсулт*